Val di Noto

As Val di Noto is a historische Vawoitungseihheit im Sidostn vo Sizilien.
mini|links|hochkant|Chiesa di San Domenico - Noto

Da Begriff gehd dobei ned afs italienische Woat: valle (Toi), des oft mid Val obkiazt wead, zruck, sondan af de Bezeichnung vallo, de a Vawoitungseihheit aus da Zeid vo da arabischn Bsetzung vo Sizilien doastejt. Domois woa Sizilien in de drei Vawoitungseihheitn: Val di Mazara, Val Demone und Val di Noto eihteit. De Provinzeihteijung is bis 1818 bsteh bliem, ois a neie Eihteijung in siem Provinzn duachgfiaht worn is.

As Val di Noto hod se iwa's Territorium vo de heiting Provinzn: Ragusa und Syrakus und oan Tei vo da Metropolitanstod Catania eastreckt. De Westgrenz woa da Flusslaff vom Imera Meridionale.

Heit is's Val di Noto voa oim duachs UNESCO-Wejdeabe vo de spodbarockn Städt vom Val di Noto bekonnt.